b'\n_START_ARTICLE_\nCoutances\n_START_SECTION_\nGeografi\n_START_PARAGRAPH_\nCoutances ligger p\xc3\xa5 Cotentinhalv\xc3\xb8ya, 12 km fra vestkysten. Sentrum ligger p\xc3\xa5 en odde hvor katedralen er det h\xc3\xb8yeste punktet. Nedenfor renner Soulles, en kystelv og sideelv til Siena. Byens topografien har stundom gitt byen kallenavnet \xc2\xabToledo Cotentin.\n_START_SECTION_\nHistorie\n_START_PARAGRAPH_\nHovedstaden til den galliske stammen unellerne fikk det romerske navnet Constantia i 298 e.Kr. under regimet til keiser Konstantius I (p\xc3\xa5 latin Constantius Chlorus). Omr\xc3\xa5det rundt ble p\xc3\xa5 latin kalt for pagus Constantinus, noe som senere forte til at halv\xc3\xb8ya ble hetende Cotentin._NEWLINE_Den f\xc3\xb8rste biskopen var sankt Saint Ereptiolus (\xc3\x89reptiole) p\xc3\xa5 400-tallet._NEWLINE_Byen ble \xc3\xb8delagt av vikinger i 866, og siden ble den erobret, sammen med resten av Cotentinhalv\xc3\xb8ya, av normannerne og underlagt hertugd\xc3\xb8mmet Normandie. Det var f\xc3\xb8rst p\xc3\xa5 1000-tallet ved ankomsten av den nye biskop, Geoffrey de Montbray, Vilhelm Erobrerens h\xc3\xb8yre h\xc3\xa5nd, som f\xc3\xb8rte til at byen ble gjenf\xc3\xb8dt og fikk ny blomstring og katedral i romansk stil. Den ble innviet i 1056. Senere ga biskop Hugues de Morville (1208\xe2\x80\x931238) domkirken sin gotiske form etter at den franske kongen invaderte Normandie i 1204._NEWLINE_Under religionskrigen eller hugernotterkrigen i 1562 ble katedralen plyndret av hugenottene. De fanget biskopen Arthur de Cosse og tvang ham til \xc3\xa5 sitte baklengs p\xc3\xa5 et esel med dyrets hale i hendene._NEWLINE_Fram til 1569 hadde biskopen av Coutances ogs\xc3\xa5 jurisdiksjon av Kanal\xc3\xb8yene._NEWLINE_Tidlig p\xc3\xa5 1700-tallet s\xc3\xb8rget byens ordf\xc3\xb8rer, baron Duhamel, for en omforming av byplanen hvor det ble bygget hus og boulevarder som avlastet sentrum. Det ble ogs\xc3\xa5 dannet parker._NEWLINE_Under den andre verdenskrig, den 17. juli 1944, ble byen bombet og hvor det for f\xc3\xb8rste gang ble benyttet napalm. Over 300 mennesker ble drept. Hovedansvarlig for oppbyggingen var arkitekten Louis Arretche som fors\xc3\xb8kte \xc3\xa5 finne tilbake til byens tidligere jeg, men med moderne fasiliteter.\n_START_SECTION_\nPolitikk og \xc3\xb8konomi\n_START_PARAGRAPH_\nByen har tradisjonelt ligget innenfor det politiske spektrum, noe resultatene fra ulike valg viser. \xc3\x98konomien er sentrert rundt jordbruksprodukter. En ost som b\xc3\xa6rer byens navn er godt kjent, og det er ogs\xc3\xa5 en egen storferase ved navn SOCOPA._NEWLINE_Et firma som produserer h\xc3\xb8yteknologi som trykte kretser, Elvia, er basert i Coutances._NEWLINE_Historisk sett har Coutances v\xc3\xa6rt kjent som den juridiske hovedstad i omr\xc3\xa5det med sin h\xc3\xb8yesterettsdomstol og andre rettsinstanser._NEWLINE_Det finnes tre h\xc3\xb8gskoler (Pr\xc3\xa9vert, Germain, Guerard) og en landbruksskole. Coutances er en by i Frankrike som har fleste skoler i forhold til befolkningsantallet.\n_START_SECTION_\nSeverdigheter\n_START_PARAGRAPH_\nCoutanceskatedralen er en av de mest betydningsfulle bygninger i normannisk arkitektur og inneholder et kapell og glassvinduer dedikert til helgenen Marcouf. Biskopen av Coutances ut\xc3\xb8vde kirkelig jurisdiksjon av Kanal\xc3\xb8yene fram til reformasjonen._NEWLINE_Coutances huser ogs\xc3\xa5 en velkjent botanisk hage og et kunstmuseum.'